તોડ ફોડ જોડ કૉર્નરની તો ઓળખ જ સ્વયંસ્પષ્ટ છે. અમુક વસ્તુ (ઉપકરણ) તોડો (અથવા પાર્ટસ-પુરજા ખોલો) અને એને ફરીથી જોડી-સાંધી દો અર્થાત્ મૂળ સ્થિતિમાં પાછું લાવી દો. એ દ્વારા વિદ્યાર્થી જે-તે ઉપકરણ કે સાધનનાં પાર્ટ, કાર્યપ્રણાલી-સિદ્ધાંત જાણી શકે. વિદ્યાર્થીઓ રોજિંદા વપરાશમાં લેવામાં આવતી ઈલેક્ટ્રોનિકવસ્તુના દેખાવ અને કામગીરીથી પરિચિત હોય છે, પણ એની ટેક્નિકલ સમજ અને કાર્યપ્રણાલી-સિદ્ધાંતથી અજાણ હોય છે. એ જિજ્ઞાસા પૂરી થાય છે તોડ ફોડ જોડ કૉર્નરમાં. એ કામમાં વિદ્યાર્થીને મુશ્કેલી પડે તો પ્રોગ્રામ ઑફિસર કે સ્વયંસેવકો ઉત્સાહભેર માર્ગદર્શન આપે છે. અહીં ઈસ્ત્રી, સાઈકલ, ગ્રામોફોન પ્લેયર, કૅમેરા, ફોટો ડેવલપર વગેર મૂક્યાં છે. અમુક ચાલુ હાલતમાં છે.